આજનો યુવાન હવે વધારે સ્વાભિમાની બન્યો છે. હવે પૈસા માતાપિતા કે પછી અન્ય કોઈ વડીલ પાસે માગવા પડે તે તેના માટે માથાના ઘા સમાન છે. જેના કારણે સ્વનિર્ભર અને પગભર થવા માટે તે નોકરી અથવા તો ધંધા તરફ વળે છે. જો કે અભ્યાસ ચાલુ હોવાના કારણે નોકરીની શક્યતાઓ નહીંવત્ થઈ જાય છે. ઉપરાંત નોકરીમાં પણ ઘણી વખત સ્વાભિમાન ગુમાવવાનો વારો આવતો હોવા ઉપરાંત પાર્ટટાઇમ નોકરીમાં ખાસ કાંઈ વળતર પણ ન મળતું હોવાના કારણે તે ધંધો કરવા માટે પ્રેરાય છે.